Jesaja 9:3,4 Hoe groot sal die oorwinning wees wat die HERE hier vir Sy volk beloof het? As ’n mens in die donker staan en jy sien nêrens ’n bietjie lig dan lyk dit asof ’n oorwinning en bevryding nie kan kom nie. Nêrens is daarvoor ’n aanknopingspunt nie. Hoe sou dit moontlik wees dat bevryding kan kom? Die HERE wys hier dat die donker nooit so donker kan wees dat Hy geen bevryding kan geef nie. Selfs as die uitsigloosheid ons eie skuld is. Bevryding uit de greep van de duiwel, van die sonde, van die gevolge van die sonde soos verdriet, dood, natuurrampe, neerslagtigheid ens lyk nie moontlik nie. Waar ons as mense nie vir ’n ware verlossing uit hierdie dinge kan sorg nie daar kom die redding van buite onsself. Die Verlosser kom vanuit die hemel. Van Jesus Christus wat God en mens is en so ons Verlosser. Deur Vader in die hemel gestuur. Net Hy kan die groot slawedrywer die duiwel oorwin! Hy kom volgens God se belofte as die Seun wat die HERE sal gee. Sien vs 5.
Die Seun van God is vir ons as die Kind gebore. In Bethlehem. Hy het gewys dat Hy dit is wat die satan al hoe meer magteloos laat staan. Hy is dit wat tydens Sy lewe op aarde besig is om God se groot teenstander te ontwapen. As die duiwel in die woestyn die Here Jesus probeer verlei tot sonde eindig hierdie episode met die volgende: “Toe sê Jesus vir hom: Gaan weg, Satan! Want daar is geskrywe: Die Here jou God moet jy aanbid en Hom alleen dien. Daarna het die duiwel Hom laat staan, en daar het engele gekom en Hom gedien.” Matt 4:10,11. Jesus bewys dat hy die Bevryder is!